Jabarkan Pewarisan takhta dari Bhumibol Adulyadej dalam bahasa melayu

Satu-satunya putera Raja Bhumibol, Putera Vajiralongkorn, telah dikurniakan gelaran "Somdej Phra Boroma Orasadhiraj Chao Fah Maha Vajiralongkorn Sayam Makutrajakuman" (Putera Mahkota Siam) pada 28 Disember 1972 dan ditabalkan pewaris sah (องค์รัชทายาท) takhta sejajar dengan Hukum Istana Pewarisan 1924.

Pada 5 Disember 1977, Puteri Sirindhorn telah dikurniakan gelaran "Siam Boromrajakumari" (Puteri Diraja Siam). Gelaran baginda kerap diterjemahkan oleh media bahasa Inggeris sebagai"Crown Princess" (Puteri Mahkota), walaupun gelaran rasmi bahasa Inggeris baginda ialah sekadar "Princess" (Puteri).

Walaupun perlembagaan kemudian meminda membenarkan Majlis Mesyuarat Diraja melantik seorang puteri sebagai pengganti kepada takhta. Walau bagaimanapun, perkara ini hanya berlaku apabila tiadanya pewaris sah. Pemindaan ini dikekalkan dalam Seksyen 23 "Perlembagaan Rakyat" 1997. Ini secara efektif membenarkan Puteri Sirindhorn berpotensi sebagai orang kedua bakal menaiki takhta, tetapi tidak mempengaruhi kedudukan Putera Vajiralongkorn sebagai pewaris sah.

Perlembagaan Thailand yang terkini telah membuat pindaan Hukum Istana Pewarisan, satu-satunya hak mutlak raja yang memerintah. Menurut Assoc. Prof. Gothom Arya, bekas pesuruhjaya pilihan raya, ini membenarkan raja yang memerintah, jikalau baginda berkenan memilih, melantik putera atau mana-mana puteri baginda di takhta.